
Z A P I S N I K

37. sjednice Vijeća Mjesnog odbora Žitnjak, 
održane 20. lipnja 2024., u prostorijama mjesne samouprave MO Žitnjak, s početkom u 18.00 sati

NAZOČNI ČLANOVI VIJEĆA
1. Mario Kovačić
2. Slavica Marinković
3. Marko Lijović
4. Sanja Šutej
5. Ivan Bedek

Sjednici predsjedava Mario Kovačić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 37. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Mario Kovačić, otvara raspravu o zapisniku s 36. sjednice Vijeća Mjesnog odbora Žitnjak. 
S obzirom da nema primjedbi, zapisnik se jednoglasno verificira. 
Bez rasprave, Vijeće jednoglasno donosi 


D N E V N I     R  E D

1. Donošenje zaključka o raspolaganju zemljištem k.č. 976/1 i 976/3 k.o. Žitnjak – Igor Gančev.
1. Aktualna komunalna problematika.
1. Razno: izvješća, pitanja i  prijedlozi.

Ad 1.) Donošenje zaključka o raspolaganju zemljištem k.č. 976/1 i 976/2 k.o. Žitnjak – Igor Gančev

Predsjednik Vijeća, Mario Kovačić izvješćuje vijećnike da je pristigao zahtjev za raspolaganjem zemljišta na k.č. 976/1 i 976/2 k.o. Žitnjak po zahtjevu Igora Gančeva. 
Otvara raspravu.
U raspravi sudjeluju svi vijećnici te jednoglasno donose 

Z a k l j u č a k
o raspolaganju zemljištem k.č. 976/1 i 976/3 k.o. Žitnjak

1. Vijeće Mjesnog odbora Žitnjak, u postupku davanja očitovanja o zahtjevu iz dopisa Gradskog ureda za upravljanje imovinom i stanovanje KLASA: 940-01/24-003/235; URBROJ: 251-11-23-1/003-24-2 od 11.6.2024., suglasno je s raspolaganjem zemljištem k.č. 976/1 i 976/3 k.o. Žitnjak jer korištenje navedenog zemljišta nije predviđeno planovima ili programima mjesne samouprave te se ne planira uvrstiti u planove i programe mjesne samouprave (plan komunalnih aktivnosti, plan malih komunalnih akcija  i dr.). 

2. Ovaj Zaključak dostavit će se Vijeću Gradske četvrti Peščenica – Žitnjak na daljnje postupanje.


Ad 2.) Aktualna komunalna problematika.

Predsjednik Vijeća Mario Kovačić, izvještava nazočne da je na zahtjev stranke  potrebno postaviti prometno ogledalo u ulici Žitnjak Kovačići III. odvojak na ulicu Žitnjak Kovačići kod kbr. 26.
Otvara raspravu.
Nakon kratke rasprave Vijeće jednoglasno donosi sljedeći 

Z a k l j u č a k
o postavi prometnog ogledala

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

·  postavljanja prometnog ogledala u ulici Žitnjak Kovačići kod kbr. 26 nasuprot izlaza iz odvojka ulice Žitnjak Kovačići III. odvojak.
· izvod geoportala u prilogu
· ovaj zaključak dostavlja se Vijeću Gradske četvrti na daljnje postupanje

Ad 3.) Izvješća, pitanja i prijedlozi.

Predsjednik Vijeća Mario Kovačić, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 19.00 sati.
Zapisnik sastavio:
______________
Mario Kovačić

KLASA:024-08/24-003/1286
URBROJ:251-13-11-11/006-24-3 
Zagreb, 20. lipnja 2024.
Predsjednik
Vijeća Mjesnog odbora
Žitnjak

